491b03□

491b04□

491b05□

491b06□　　No. 1655

491b07□止觀門論頌一卷

491b08□

491b09□　　　　世親菩薩造

491b10□　　　　三藏法師義淨奉　詔譯

491b11□　若見女形相　　及以□嬌姿

491b12□　愚人不了知　　妄生□染意

491b13□　佛說[月*逢]脹等　　□除□欲念

491b14□　能隨世尊敎　　得勝果非餘

491b15□　戒淨有聞思　　策勵常修習

491b16□　繫念觀諸境　　斯爲解脫因

491b17□　若人有瞋染　　及昏沈睡眠

491b18□　掉惡作幷疑　　此五遮修定

491b19□　少聞與衆居　　鄙事情欣樂

491b20□　愛身幷受用　　亦能遮定心

491b21□　心亂有五緣　　情隨衆境散

491b22□　味著幷沈掉　　我慢重名聞

491b23□　苾芻依聖敎　　有過應說除

491b24□　善取住心緣　　是爲最初行

491b25□　次依寂靜處　　妨難□皆無

491b26□　然後息邪思　　是苾芻初業

491b27□　應可住屍林　　著糞掃衣服

491b28□　常求靜息事　　斷除□染心

491b29□　乞食見女人　　應觀爲不淨

491c01□　攝眼除邪意　　正心當取食

491c02□　多言多事務　　此皆須遠離

491c03□　惱亂緣來逼　　慧力應須忍

491c04□　樹下草[■/積]中　　或居崖窟內

491c05□　觀時應住此　　寂靜可修心

491c06□　習定緣境時　　不太高太下

491c07□　不應極近遠　　於境使相應

491c08□　善取所緣境　　子細善觀察

491c09□　閉目住心時　　猶如開眼見

491c10□　根門皆攝斂　　住念凝內心

491c11□　緣境現前觀　　念念令相續

491c12□　於前所取相　　形貌用心觀

491c13□　[月*逢]脹女根邊　　可畏可嫌賤

491c14□　猶如濁池水　　風吹令動搖

491c15□　觀諸樹影時　　不善分明住

491c16□　心垢煩惱水　　亂情風所吹

491c17□　澄念觀察時　　闇昧不能住

491c18□　心沈應策擧　　可觀勝妙事

491c19□　如蛭飮血困　　水□令使甦

491c20□　還應速收斂　　於舊境安心

491c21□　令意有堪能　　調善皆隨念

491c22□　若其心掉擧　　應思厭惡事

491c23□　令心寂靜住　　如鉤□象頭

491c24□　遠離於沈掉　　應平等運心

491c25□　隨情住捨中　　此時無過咎

491c26□　從此漸得住　　取相影心安

491c27□　明了中道行　　正念燈持照

491c28□　此時用尋伺　　次第應觀察

491c29□　定影卽便生　　分明現前住

492a01□　不動搖明淨　　如大丈夫形

492a02□　此影望前觀　　是爲差別相

492a03□　此相旣生已　　欲愛等便除

492a04□　卽是繫心人　　初定方便相

492a05□　次知瞋□體　　本由貪染發

492a06□　欲愛旣已除　　得離於瞋□

492a07□　次以勤策念　　遣除昏睡心

492a08□　旣觀差別相　　疑情卽便息

492a09□　次當除惡作　　善行安隱路

492a10□　寂靜無障□　　能防於掉擧

492a11□　應知用□尋　　觀其所取相

492a12□　卽於心影內　　以伺細推求

492a13□　見差別心喜　　由此得輕安

492a14□　次證於樂定　　定支次如是

492a15□　卽是根本定　　善安於念心

492a16□　猶如欲至村　　及至村中者

492a17□　旣獲根本定　　更復作餘修

492a18□　得他心宿住　　神通天眼耳

492a19□　於此有伺時　　心未能靜住

492a20□　猶如河有浪　　非上地應知

492a21□　旣得初定已　　仍於所緣住

492a22□　次依二靜慮　　尋伺皆止息

492a23□　雖得住此位　　尙有喜水漂

492a24□　入第三定時　　其心便靜住

492a25□　由其心有樂　　未能令住念

492a26□　旣證四靜慮　　衆過□皆除

492a27□　退分勝進分　　住分決擇分

492a28□　靜慮有四種　　修定者初知

492a29□　若定順煩惱　　此名爲退分

492b01□　後勝爲勝分　　自住住應知

492b02□　由先善分別　　是決擇道因

492b03□　此定能招彼　　名爲決擇分

492b04□　於無常等相　　作苦等行解

492b05□　若得此定者　　是煖等道分

492b06□　於靑[月*逢]等相　　觀事有多途

492b07□　如聖敎修行　　差別宜應識

492b08□　死屍風鼓腹　　穴處有膿流

492b09□　連跨□皆□　　說名爲[月*逢]脹

492b10□　不愛身□分　　唯貪細滑身

492b11□　對此染心人　　令修如是觀

492b12□　若於死屍分　　少有白膿流

492b13□　餘肉□多靑　　說此爲靑[月*逢]

492b14□　睹色而生愛　　斯名愛色人

492b15□　對治以靑[月*逢]　　日親之所說

492b16□　死屍膿遍出　　是謂膿流相

492b17□　對彼愛香人　　令觀染心息

492b18□　死屍腰爛斷　　名爲斷壞相

492b19□　對彼愛全身　　大仙尊爲說

492b20□　屍骸狐□□　　鳥啄有殘筋

492b21□　對治愛肌膚　　爲說食殘相

492b22□　手足諸支骨　　隨處皆分散

492b23□　對貪支分人　　說骨邪亂相

492b24□　卽於骨亂相　　刀杖斫分離

492b25□　亦爲愛全身　　令觀打亂相

492b26□　屍骸被刀斫　　或由□箭傷

492b27□　流血遍殘軀　　名爲血塗相

492b28□　淨潔香塗體　　新莊著彩衣

492b29□　於此起貪人　　用斯爲妙藥

492c01□　於境唯獨愛　　不許外人看

492c02□　多□□死屍　　令觀除惡念

492c03□　骸肉皆銷散　　但唯牙骨存

492c04□　於齒生貪者　　令觀齒骨相

492c05□　若見新死者　　識去有殘形

492c06□　樂著衆生貪　　令除嬌態欲

492c07□　屎尿及□唾　　合聚共成身

492c08□　三十二種物　　皮囊喚作人

492c09□　髮毛幷爪齒　　肝□等相因

492c10□　內扶三百骨　　橫纏九百筋

492c11□　九孔流不淨　　垢汚穢難陳

492c12□　審觀眞可惡　　智者不應親

492c13□　旣觀他女體　　亦復察己形

492c14□　於斯貪染因　　理應常繫念

492c15□　不出三界獄　　咸由欲染心

492c16□　是故明智者　　極善思其事

492c17□　經多地獄苦　　幸會得人身

492c18□　豈得縱狂心　　不修殊勝行

492c19□　□貪有多種　　隨生愛不同

492c20□　一觀□能除　　謂是白骨觀

492c21□　色觸形嬌態　　衣纓生染著

492c22□　何藥能除此　　無過白骨觀

492c23□　先於足大指　　定心緣作瘡

492c24□　破壞旣膿流　　肉皆隨墮落

492c25□　卽觀指骨形　　由如白□色

492c26□　其瘡旣漸大　　膚肉盡皆除

492c27□　作如是次第　　身肉皆除盡

492c28□　正念勝解成　　但觀其骨鎖

492c29□　若有片肉在　　卽名爲亂意

493a01□　況復縱心猿　　馳求趣諸境

493a02□　於多時繫想　　自知能善住

493a03□　次漸及餘人　　總觀爲骨鎖

493a04□　漸寬至海際　　滿中皆白骨

493a05□　此定旣成已　　捨廣復令狹

493a06□　略時從外捨　　乃至唯身骨

493a07□　還觀足指端　　是定心次第

493a08□　或時片片捨　　極至於頂骨

493a09□　應知最後心　　眉間攝令住

493a10□　若作此修習　　常生勝梵宮

493a11□　不落墮三塗　　得生於五淨

493a12□　人間散心善　　還流生死河

493a13□　智人修定心　　如救身衣火

493a14□　卽可捨諸緣　　宜居靜林處

493a15□　勿使無常逼　　虛死散心中

493a16□　以般若淨心　　終獲可愛果

493a17□　如不願後有　　於勝道應修

493a18□　剃髮著袈裟　　宜應修聖道

493a19□　自餘□雜事　　咸爲生死因

493a20□止觀行門七十頌